Na temelju članka 14. Zakona o proračunu («Narodne novine», broj 87/08, 136/12 i 15/15) i članka 28. Statuta Općine Bilice («Službeni vjesnik Šibensko-kninske županije», broj  10/09, 5/13, 8/13 i „Službeni glasnik Općine Bilice“, broj 3/18 i 5/18), Općinsko Vijeće Općine Bilice, na 21. sjednici, od 19. prosinca 2019. godine, donosi  


ODLUKU
o izvršenju Proračuna Općine Bilice
za 2020. godinu

I. OPĆE ODREDBE

Članak 1.
	Ovom Odlukom određuje se način izvršavanja Proračuna Općine Bilice za 2020. godinu (u daljnjem tekstu Odluka), upravljanje prihodima i izdacima, njihovo izvršavanje, upravljanje imovinom Općine, te prava i obveze nositelja izvršenja Proračuna.

Članak 2.
	Opći dio Proračuna sastoji se od Bilance prihoda i izdataka, a Posebni dio sadrži detaljan raspored rashoda i izdataka po posebnim namjenama.
	U Bilanci prihoda i izdataka iskazuju se porezni i neporezni prihodi i drugi prihodi i primici te izdaci utvrđeni za financiranje javnih troškova na razini Općine temeljem zakonskih i drugih propisa.

II. IZVRŠAVANJE PRORAČUNA

Članak 3.
	Proračunska sredstva smiju se koristiti samo za namjene za koje su planirane i određene i to do visine utvrđene u Posebnom dijelu Proračuna.
	Ukoliko se prihodi Proračuna ne ostvaruju planiranom dinamikom, prednost u izvršavanju obveza imat će sredstva za redovnu djelatnost Općine.

Članak 4.
	Ako tijekom godine dođe do znatnije neusklađenosti planiranih prihoda i izdataka Proračuna, njegovo uravnoteženje, predložit će se Općinskom vijeću donošenje izmjene i dopune Proračuna.
	Preraspodjela izdataka unutar razdjela, na razini pozicije ne može biti veća od 5% na teret sredstava utvrđenih na poziciji koja se umanjuje.

Članak 5.
	Hitni i nepredviđeni izdaci, te izdaci za neplanirane ili nedovoljno planirane izdatke koji se pojave tijekom proračunske godine podmiruju se iz proračunske zalihe utvrđene godišnjim Proračunom.
	O korištenju proračunske zalihe Proračuna odlučuje načelnik.
	Načelnik je obvezan izvijestiti Općinsko vijeće o korištenju sredstava proračunske zalihe Proračuna.




Članak 6.
	Postupak nabave investicijskih dobara i usluga, te ustupanja radova provodit će se u skladu sa Zakonom o javnoj nabavi («Narodne novine», broj 120/16) i Pravilnikom o provedbi postupaka jednostavne nabave („Službeni glasnik Općine Bilice“, broj 1/17).

Članak 7.
	Naredbodavac za izvršenje Proračuna je nositelj izvršne vlasti – općinski načelnik. Isti je odgovoran za izvršenje Proračuna u cjelini.

Članak 8.
	Načelnik je obvezan izvijestiti Općinsko vijeće o izvršenju Proračuna Općine Bilice za 2020. godinu za prvo polugodište do 5. kolovoza 2020. godine.

Članak 9.
	Pogrešno ili više uplaćeni prihodi u Proračun, vraćaju se uplatiteljima na teret tih prihoda.

Članak 10.
	Proračun se izvršava do 31. prosinca 2020. godine.
	Financijske obveze koje ne budu podmirene do 31. prosinca 2020. godine, podmirit će se iz Proračuna naredne fiskalne godine.

III. ZAKLJUČNA ODREDBA

Članak 11.
	Ova Odluka stupa na snagu osmog dana od dana objave u «Službenom glasniku Općine Bilice», a primjenjuje se od 01. siječnja 2020. godine.



KLASA  : 400-06/19-01/1
URBROJ: 2182/19-19-1
Bilice, 19. prosinca 2019.



OPĆINSKO VIJEĆE
OPĆINE BILICE

